Морските летища със зимно разписание от днес, от Варна ще летим до 17 дестинации - bgtourism.bg
Начало България Бургас Морските летища със зимно разписание от днес, от Варна ще летим до...
Морските летища със зимно разписание от днес, от Варна ще летим до 17 дестинации
Варна. От днес влиза в сила зимното разписание на летището във Варна, което ще има директна въздушна връзка със 17 дестинации, съобщиха от фирмата концесионер на летищата във Варна и Бургас „Фрапорт Туин Стар Еърпорт Мениджмънт“ АД. От компанията уточняват, че от днес влиза в сила зимното разписание на двете летища, което ще е в сила до 31 март следващата година.
През този период директна въздушна връзка от Варна ще има до общо 17 дестинации, от които 5 нови: Ливърпул, Берлин – Шьонефелд, Кьолн, Хамбург и Париж Бове – Тиле. Останалите дестинации включват София, Виена, Истанбул, Москва – Домодедово, Лондон Лутън, Дортмунд, Мюнхен-Меминген, Айндховен, Ларнака, Тел Авив и Милано – Бергамо и Копенхаген. Спрямо предлаганите дестинации през зима 2018/2019г. се отчита 60% ръст на целогодишните маршрути тази година.
Ежедневни полети ще има до София и Виена, а до Инстанбул ще се изпълняват пет пъти седмично (понеделник, вторник, четвъртък, събота и неделя).
Предишна статияПътуванията в чужбина се увеличават през септември
Следваща статия10% ръст на туристите в Аладжа манастир, бум на поляци да видят уникалната забележителност край Варна